Απάτητα χνάρια 

Έχω τα χάδια ολόκληρα
και το κορμί παρθένο
Σημάδια τα βήματα μου ακόμα δεν άφησαν
και η ομορφιά δεν πρόλαβε να γίνει  ανάμνηση
Τα χέρια μου μένουν ορθάνοιχτα
[bookmark: _GoBack]Κι είναι  η αγκαλιά μου ζεστή  από τη γέννα
Τα βλέφαρα μου στολίζονται τα όνειρα
κοκκινάδι στα μάγουλα μου  ,η ευτυχία 
Πως περπατώ και δεν μ’ ακούς
Πως ανασαίνω και σε κουράζω
Άφταστα τα λόγια μου στους ήχους σου
και οι εικόνες μου με τα χρώματα
Όχου εγώ η παράφορη, άπειρη γυναίκα αγάπη 
Να μη το δώ
Να μην το καταλάβω
Πως δεν είσαι εσύ εκείνος που περίμενα
